Ugala tähistab esimese aasta möödumist teatrimaja taasavamisest
#000000
Laupäeval, 17. märtsil tähistab Ugala teater maja taasavamise aastapäeva. Sel puhul toimub Ugala Teatrikohvikus hispaania-teemaline õhtu, mis on inspireeritud renoveeritud maja avalavastusest “Nähtamatu daam”.
#000001
Pärast etendust kell 20.30 on kõik huvilised oodatud Ugala Teatrikohvikusse Iberofesti hispaania teemaõhtule. Võõrustajad pakuvad klaasikese hispaania veini ja toimub hispaania kultuuriruumile keskenduv mälumäng. Õhtu erikülaliseks on flamenkokitarrist Jorge Arena.
#000003
Tule ja tähista koos teatrirahvaga esimese aasta möödumist renoveeritud teatrimajas. Viktoriin ja kontsert on kõigile huvilistele tasuta.
#000004
Esimene aasta renoveeritud Ugala teatrimajas on olnud täis põnevaid sündmusi ja värvikaid uuslavastusi, meenutagem neid enne laupäevast teemaõhtut:
#000007
Esimene aasta renoveeritud Ugala teatrimajas on olnud täis põnevaid sündmusi ja värvikaid uuslavastusi. Ugala teatri loomingulisel juhil Ott Aardamil on eriline rõõm, et Ugala uut maja külastas eelmisel aastal rekordarv külastajaid – 90 000 inimest. „Teater võib ju sündida turuplatsil, sooserval või kus iganes, aga meil siin Viljandis on selline suur ja uus teatrimaja – kas see on siis mõistlik. Kui vaadata Viljandi elanike arvu, siis ilmselt mitte, aga kui vaadata seda, palju inimesi meie etendusi sellel esimesel aastal renoveeritud majas vaatamas käis, siis võib loota, et on. Ja sellest ongi kõige suurem rõõm,“ sõnas ta.
#000010
Ugala teatri juht Kristiina Alliksaar tõi aastat kokkuvõttes omalt poolt välja renoveeritud teatrimaja regionaalse positiivse mõju. „Sel aastal kultuurkapitali elutööpreemia pälvinud Ugala maja sisearhitekt Mait Summatavet on öelnud: “See pole ainult teatrirahvale loodud maja, see peab teenima Eesti rahvast”. Nii mõtleme meiegi ja tegutseme selle nimel iga päev, näidates väga head teatrit Kuressaarest Valgani ja Jõhvist Pärnuni, kuid kõige parem meel on nende üle, kes meid oma koduteatris vaatama tulevad, olgu nad siis Viljandist ja Viljandimaalt või kaugemalt, jäädes Viljandisse ehk kauemakski. See aasta on toonud rohkelt erinevat tunnustust, mille üle oleme südamest uhked ja tänulikud, kuid kõige olulisem tunnustus tuleb meie etendustele tee leidnud publikult.“
#000011
Videokutse Ugala renoveeritud teatrimaja sünnipäevale:
#000012